**OSNOVNA ŠKOLA POSAVSKI BREGI**

#  SAVSKA 70, POSAVSKI BREGI

 KLASA 602-11/23-01/01

 UR. BROJ: 238/10-107/23-01

**IZVJEŠĆE O REALIZACIJI**

**GODIŠNJEG PLANA I PROGRAMA RADA**

 **OSNOVNE ŠKOLE POSAVSKI BREGI ŠKOLE ZA**

**ŠKOLSKU GODINU 2022./2023.**

Posavski Bregi, 06.10. 2023.

Temeljem članka 28. Zakona o odgoju i obrazovanju u osnovnoj i srednjoj školi («NN» br. 87/08, 86/09, 92/10, 105/10, 90/11, 05/12, 16/12, 86/12, 94/13, 152/14, 7/17, 68/18), Učiteljsko vijeće Osnovne škole Posavski Bregi u Posavskim Bregima donijelo je prijedlog na sjednici održanoj 05. listopada 2022. godine kojeg je sukladno čl. 29. Statuta Osnovne škole Posavski Bregi usvojio Školski odbor na sjednici održanoj 06. listopada 2022.

IZVJEŠĆE O REALIZACIJI GODIŠNJEG PLANA I PROGRAMA RADA OSNOVNE ŠKOLE POSAVSKI BREGI U POSAVSKIM BREGIMA ZA ŠKOLSKU GODINU 2022./2023.

# OSNOVNI PODACI O OSNOVNOJ ŠKOLI

**(OSOBNA KARTA ŠKOLE)**

# OSNOVNI PODACI O OSNOVNOJ ŠKOLI

**(OSOBNA KARTA ŠKOLE)**

 **Županija :** *Zagrebačka županija*

 **Općina:** *Grad Ivanić Grad*

 **Naziv:** *Osnovna škola Posavski Bregi*

 **Sjedište:** *Posavski Bregi 10 311 , Savska 70*

 **Telefon :** *01/ 28 29 193*

*01/ 28 29 195*

 **Telefax:** *01/ 28 29 194*

 **Šifra škole: *01- 032-005***

 ***OIB: 32571753478***

 **IBAN škole:** *HR 0523400091110122071*

 **Matični broj škole:** *1750402*

 **Broj učenika:** *razredna nastava 98*

*predmetna nastava 88*

*ukupno učenika: 186*

 **Broj radnika:** *a) učitelja razredne nastave 5*

 *b) učitelja predmetne nastave 15*

 *c) stručnih suradnika 2*

 *c) ostalih djelatnika 7*

 **Ravnatelj:** *Renata Koić, prof. komparativne književnosti i njem. jezika i književnosti*

**I. UVJETI RADA**

# Podaci o školskom području

 Školu su pohađali učenici upisnog područja Osnovne škole Posavski Bregi koje obuhvaća naselja Prečno, Prerovec, Dubrovčak Lijevi, Topolje, Posavski Bregi, Zaklepica, Šemovec, Breška Greda, Breška Zelina i Trebovec.

 Obzirom na udaljenost naselja od škole, prijevoz učenika bio je realiziran s dvije autobusne linije, jednom iz smjera Trebovca, a drugom iz smjera Prečna s vremenikom vožnje usklađenim sa školskim rasporedom.

Prijevoz se vršio sukladno Ugovoru o prijevozu učenika osnovne škole, sklopljenim između Zagrebačke županije iz Zagreba, Ul. grada Vukovara 72/V i poduzeća „Maluks promet“ d.o.o. iz Ivanić Grada, Kloštranska 6.

Od ukupnog broja učenika 114 učenika su putnici od toga 103 učenika koji prema zakonskim odredbama ostvaruju pravo na prijevoz obzirom na udaljenost od škole + 11 učenika Dugoselske ulice koji, obzirom na nedovoljnu udaljenost od škole, nemaju zakonsko pravo, ali zbog potrebe zaštite djece u prometu i činjenice da ne postoji nogostup na putu do škole smiju koristiti prijevoz na zahtjev ravnateljice i uz suglasnost Zagrebačke županije koja u cijelosti financira prijevoz učenika putnika.

# Prostorni uvjeti

Nastava je izvođena unutar istog prostornog kapaciteta, unutar 6 univerzalnih učionica, informatičke učionice te jednog kabineta namijenjenog izvođenju nastave fizike, kemije i biologije. Za nastavu tjelesne i zdravstvene kulture korištena je sportska dvorana koja je u upotrebi od rujna 2019. godine.

 Učenicima je na raspolaganju i prostor školske knjižnice, te kabinet stručnog suradnika soc. pedagoga za potrebe pomoći u učenju .

Škola ima dva sanitarna čvora kojima se koriste učenici ( odvojeno dječaci i djevojčice) te dva sanitarna čvora za osoblje. Treći sanitarni čvor za osoblje koji se nalazi na prvom katu nasuprot zbornice nije u funkciji te je potrebno osigurati sredstva za sanaciju i popravak istog.

Obzirom na činjenicu da škola u sklopu dvorane ima još 3 sanitarna čvora s tuševima za osoblje, a da Zagrebačka županija, financijski iscrpljena nakon potresa, poplava i nevremena, nema sredstava osim za zaista hitne intervencije i redovito održavanje i energente, sanacija spomenutog čvora pričekat će bolja vremena jer ne utječe na nesmetano funkcioniranje škole.

Vanjski prostor škole je prilikom izgradnje školske sportske dvorane, a sukladno projektu prenamijenjen u parkirališni prostor s prilaznim putevima.

Unutarnji prostor škole održavan je redovitim čišćenjem prema zdravstveno higijenskim propisima te saniranjem oštećenja i redovnim tekućim održavanjem.

3. Učiteljski kadar

Školske godine 2022./2023. nastavu je izvodilo 5 učiteljice razredne nastave i 15 učitelja predmetne nastave. Sva nastava, osim nastave matematike u 5. i 6. razredu te nastave tehničke kulture u svim razredima bila je stručno zastupljena i realizirana prema planiranoj satnici. Razlog nestručno zastupljenoj nastavi jest činjenica da se stručne osobe nisu javile niti na jedan raspisani natječaj, niti ih je bilo iskazanih kao tehnološki višak na listama viškova Zagrebačke županije. Unatoč tome, obje kolegice su uz stručno pedagošku podršku uprave škole vrlo ozbiljno i predano obavljale svoje poslove te sudjelovale s učenicima u provedbi natjecanja.

Status učitelja mentora ima stručni suradnik Daniel Bunjevčević, prof.soc.ped., a status učitelja savjetnika učiteljica njemačkog jezika Andrea Thes, mr.spec.germ.

**II. ORGANIZACIJA RADA I PROFESIONALNO USMJERAVANJE UČENIKA**

1. Podaci o učenicima i razrednim odjelima

|  |  |  |
| --- | --- | --- |
| **Razredna nastava** | **Predmetna nastava** | **U K U P N O** |
| Učenika | Odjela | Učenika | Odjela | Učenika | Odjela |
| 98 | 5 | 88 | 5 | 186 | 10 |

#### Nastava učenika bila je organizirana u dvije smjene, u jutarnjem i popodnevnom turnusu. Nastavni sat trajao je 45 minuta.

####  Školska kuhinja radila je redovito i kuharica je provodila mjere sukladno HACAP-u i sukladno preporukama HZJZ.

#### 2. Godišnji kalendar rada škole

Nastava je realizirana u dva obrazovna razdoblja sukladno Pravilniku o kalendaru rada osnovnih škola za šk. godinu 2022./2023. te nije bilo nikakvih odstupanja. Nastava je bila organizirana u 36 nastavnih tjedana, odnosno 180 nastavnih dana. Sukladno istome realiziran je i fond nastavnih sati po predmetima.

**III. KULTURNA I JAVNA DJELATNOST ŠKOLE**

Kulturne djelatnosti obilježene su u okviru škole prema planu i programu kroz uređenje panoa škole i učionica, radionice, predavanja, natjecanja i sportska natjecanja, obilježavanje obljetnica, državnih praznika i blagdana.

Spomenuto je realizirano uz učitelje razredne i predmetne nastave, voditelje slobodnih aktivnosti, te stručne suradnike škole. Prigodnim programom ili drugim aktivnostima obilježeni su početak školske godine i dolazak prvašića, Hrvatski olimpijski dan, Dan oboljelih od karcinoma, Dan sjećanja na žrtve Vukovara, Sveti Nikola, Božić, Valentinovo, Fašnik, Svjetski dan voda, Dan planeta Zemlje i Dan državnosti.

Razredne priredbe u razrednoj nastavi održane su po razrednim odjelima, a završna priredba i ispraćaj učenika osmog razreda održani su u školskoj sportskoj dvorani.

**IV. DODATNA, DOPUNSKA, PROJEKTNA NASTAVA I SLOBODNE AKTIVNOSTI**

Godišnji nastavni plan i program realiziran je prema planiranom u skladu s odlukama stručnih vijeća škole, prema tjednim planovima po nastavnim jedinicama, te dnevnim pripremama učitelja.

Škola je bila uključena u niz hvalevrijednih projekata :

 Školski preventivni program

 Posjet učenika osmih razreda Vukovaru

 Vukovar – grad heroj

 Klokani bez granica (Večer matematike)

 Jumicar

 Program škole plivanja

 Dan voda i Dan planeta Zemlje

 Dan bicikla

 Abacus

 Mjerne jedinice

 Kako napisati referat ili esej

 Dan sigurnijeg interneta

 Večer knjige

 Poticanje čitanja

 Sve za nju

 Imam stav

 Igre u prošlosti, sadašnjosti i budućnosti

 Škola nekad i danas

 Univerzalna sportska škola

 Školska shema voća i mlijeka

 Prsten potpore – faza V.

Također su prema planu i programu realizirane dopunska nastava, dodatna nastava kao i sve slobodne aktivnosti u kojima učenici sudjeluju u okviru redovitog rasporeda satnice i prijevoza.

**V. PROFESIONALNO USMJERAVANJE UČENIKA**

 Profesionalno informiranje i usmjeravanje učenika 8. razreda realizirano je prema

 planu i programu profesionalnog usmjeravanja kroz radionice, predavanje i anketno

 ispitivanje učenika osmog razreda.

 Ostvarena je suradnja sa Službom za profesionalno usmjeravanje učenika pri Zavodu

 za zapošljavanje u Zagrebu kamo su upućeni učenici koji su se školovali prema

 prilagođenom planu i programu.

 U svezi usmjeravanja i informiranja učenika 8. razreda realizirana je i suradnja sa

 Srednjom školom Ivan Švear u Ivanić Gradu na način upoznavanja s njihovim upisnim

 programima i smjerovima

 Profesionalno informiranje i usmjeravanje učenika provedeno je u 4. i 5. mjesecu

**VI. REZULTATI OSTVARENI NA NATJECANJIMA I NA NACIONALNOM ISPITU**

Tijekom školske godine 2022./2023. organizirana su školska natjecanja iz slijedećih predmeta:, engleski jezik, hrvatski jezik, geografija, kemija, povijest, tehnička kultura, vjeronauk.

 Iako učenici naše škole svake godine sudjeluju na smotri Lidrano, ove godine nisu sudjelovali zbog dužeg bolovanja predmetne učiteljice koja je s njima za tu smotru počela pripremati jedan, scensko-dramski vrlo zahtjevan igrokaz, što se pokazalo zadatkom kojem nestručna zamjena za vrijeme bolovanja predmetne učiteljice nije bila dorasla .

Na županijsko natjecanje plasirali su se učenici koji su ostvarili vrlo visok broj bodova na školskom natjecanju iz engleskog jezika, hrvatskog jezika i tehničke kulture

Rezultati nacionalnog ispita koji su učenici 8. razreda pisali u ožujku iz predmeta: hrvatski jezik, prvi strani jezik, matematika, fizika, kemija, biologija, povijest i geografija ne odstupaju značajno od nacionalnog prosjeka, osim što je jedan učenik napisao test iz EJ iznad nacionalnog prosjeka. Rezultati nacionalnog prosjeka sami po sebi nisu i ne bi trebali biti zadovoljavajući u širem kontekstu pa je Školski tim za kvalitetu u kolovozu 2023. napravio detaljnu analizu usporedbu naših i nacionalnih rezultata i dao prijedloge koji bi mogli dovesti do poboljšanja rezultata u idućoj školskoj godini.

Također je nesporna činjenica da spomenuti prijedlozi tima za kvalitetu i učiteljskog vijeća nisu značajan čimbenik koji će dovesti do poboljšanja, budući da škola unatoč svim nastojanjima ne može utjecati na slabu motivaciju roditelja i, posljedično, učenika, na školski uspjeh i stjecanje znanja i vještina, kao niti na činjenicu da rezultati nacionalnih ispita ne utječu na uspjeh učenika iz pojedinog predmeta niti na bodove pri upisu u srednju školu, tako da se učenici većinom nisu čak ni minimalno potrudili riješiti ispite u skladu sa svojim stvarnim mogućnostima, već su im pristupili i više nego aljkavo i olako. Kako rekoh, rezultati bi bili daleko bolji da su imali utjecaj na uspjeh iz pojedinog predmeta i na upis u srednju školu i tek tada bi dali realnu sliku.

**VII. ZDRAVSTVENO SOCIJALNA ZAŠTITA UČENIKA**

Škola brine o prijevozu učenika na nastavu i s nastave u vidu dogovora s prijevoznikom, te u vidu dočeka i ispraćaja učenika na autobus što je zaduženje dežurnih učitelja.

Škola je sukladno Odluci Vlade RH osiguravala obrok za sve učenike po cijeni od 1,33eura po danu i učeniku te je bila uključena u projekt Školska shema voća i mlijeka, što znači da su svi učenici još dodatno jednom tjedno dobivali svježe sezonsko voće odnosno svježe mlijeko ili fermentirane mliječne proizvode.

 Škola skrbi i o preventivnim mjerama zdravstvene zaštite učenika. Zdravstvena zaštita učenika osigurava se uz suradnju sa Zavodom za javno zdravstvo Zagrebačke županije, odnosno uz tim liječnika školske medicine, kao i stručna predavanja od strane školske liječnice i stručnog suradnika defektologa sukladno planu i programu rada škole.

Učenici kod kojih su primijećene teškoće u savladavanju nastavnog gradiva upućeni su na timsku obradu za utvrđivanje psihofizičkog stanja djeteta u za to predviđene ustanove, a uz prethodnu suglasnost roditelja i suradnju s liječnicom školske medicine.

Na temelju rješenja Povjerenstva za utvrđivanje primjerenog oblika odgoja i obrazovanja Županijskog Ureda za prosvjetu, kulturu, informiranje, šport i tehničku kulturu tijekom školske godine 2022./23. 18 učenika je usvajalo nastavni program prema prilagođenom planu i programu (prema članku 4. Pravilnika o osnovnoškolskom odgoju i obrazovanju učenika s teškoćama u razvoju NN 24/15), a 8 učenika prema redovnom planu i programu s individualiziranim pristupom.

Razredni i predmetni učitelji pravovremeno su izradili prilagođene planove i programe za navedene učenike koje su uz savjetovanje i pomoć stručnog suradnika defektologa tijekom školske godine i realizirali. Za svako obrazovno razdoblje defektologu škole predali su pismeno izvješće o realizaciji prilagođenih i individualiziranih planova i programa za svakog pojedinog učenika, a sa svrhom što kvalitetnijeg i sustavnijeg praćenja napretka svakog pojedinog učenika.

Program socijalne zaštite ostvaruje se putem Centra za socijalnu skrb, a programi prevencije nepoželjnih oblika ponašanja učenika i ostali preventivni programi ostvaruju se kroz predavanja i radionice koje provodi stručni suradnik defektolog u suradnji s ostalim mjerodavnim centrima i institucijama.

**VIII. STRUČNO USAVRŠAVANJE**

Sastanci Stručnih vijeća škole održani su prema Planu i programu rada stručnih vijeća za razrednu nastavu, jezično - umjetničko i društveno područja (hrvatski jezik, engleski jezik, njemački jezik, glazbena kultura, likovna kultura, tjelesna i zdravstvena kultura, povijest i vjeronauk), te grupu prirodoslovnih predmeta (matematika, fizika, geografija, tehnička kultura, biologija, priroda, kemija).

Stručna vijeća su tijekom godine održana tri puta prilikom čega su obrađene planirane teme.

Individualno usavršavanje učitelja provodilo se tijekom cijele školske godine praćenjem aktualne stručno-metodičke, pedagoško-psihološke literature, kroz stručne seminare i aktive u organizaciji Ministarstva znanosti i obrazovanja, Agencije za odgoj i obrazovanje, kao

i kroz županijska stručna vijeća.

**IX. RAD STRUČNIH ORGANA, STRUČNIH SURADNIKA I ORGANA**

 **UPRAVLJANJA**

1.\_\_Rad Učiteljskog vijeća

Plan i program rada Učiteljskog vijeća u školskoj godini 2022./2023. realiziran je sukladno planiranom.

Održano je 6 sjednica kroz koje su obuhvaćene sve teme i aktualnosti bitne za rad škole.

Na sjednicama su obrađene i sve trenutno važne teme, pružene su informacije o svim novitetima i poduzetim aktivnostima, o novim zakonima i pravilnicima, o napucima Ministarstva znanosti i obrazovanja, Županijskog ureda, razmatrana saznanja s roditeljskih sastanaka, sastanaka Vijeća roditelja i Vijeća učenika, Školskog odbora i stručnih aktiva te su po potrebi usvajane određene odluke i izvješća te svi naputci MZO vezani uz provedbu on line nastave i načine vrednovanja tijekom nje.

2\_Rad razrednih vijeća

Plan i program rada razrednih vijeća realiziran je sukladno planiranom. Ukupno su održane 4 sjednice razrednih vijeća predmetne nastave i 4 sjednice razrednih vijeća razredne nastave.

Na sjednicama razrednih vijeća raspravljalo se o organizaciji rada, uspjehu i vladanju učenika, obrazovnim postignućima, razlozima slabih postignuća, mjerama za ostvarenje boljih, pripremama za natjecanje učenika, pedagoškim mjerama, suradnji s roditeljima, samovrednovanju učitelja, kao i o tekućoj problematici svladavanja gradiva odnosno neuključivanju pojedinih roditelja, osobito pripadnika romske nacionalne manjine u suradnju s učiteljima i pedagoškom službom škole.

3.\_Rad razrednika i individualne konzultacije s razrednicima i predmetnim učiteljima

Svaki razrednik održao je 4 roditeljska sastanka, a razrednica 8. razreda održala je 6 sastanaka zbog pritisaka roditelja da se organizira maturalno putovanje koje nije bilo predviđeno GPPom. Prema planu i programu realizirane su planirane teme sastanaka, kao i tekuća problematika:

 IX. mjesec - (informacija o planu i programu GPPRŠ s razradom plana izvan učioničke nastave, izleta i ekskurzija, upoznavanje roditelja s Pravilnikom o ocjenjivanju učenika, Pravilnikom o pohvalama, nagradama i pedagoškim mjerama, Pravilnikom o kućnom redu škole te pravima i dužnostima roditelja ili skrbnika i učenika).

XI- XII.. mjesec – upoznavanje s uspjehom učenika u I. obrazovnom razdoblju,

III. mjesec - rješavanje problema učenja i ponašanja, realizacija nastave, poteškoće i prijedlozi učenika, poteškoće roditelja tijekom on line nastave i nastave u živo, profesionalno usmjeravanje i informiranje za roditelje učenika osmih razreda

V. mjesec – analiza postignuća prije kraja nastavne godine i prijedlozi mjera i aktivnosti za poboljšanje

Individualnim razgovorima tijekom godine roditelji su redovito dobivali izvještaje o uspjesima učenika u učenju i vladanju.

 Organizirano je predavanje stručnog suradnika škole o provedenim radionicama u sklopu „Treninga socijalnih vještina“ za roditelje IV. razreda. Aktualni problemi učenika i roditelja rješavani su uz pomoć ravnateljice, stručnog suradnika škole, razrednika i po potrebi predmetnih učitelja.

Redovito je praćena i vođena pedagoška dokumentacija (imenik, dnevnik, matična knjiga, učeničke knjižice, svjedodžbe i e-matica).

Razrednici su planirali rad razrednog odjela te kroz satove razrednika obrađivali aktualnu tematiku.

4. Rad stručnih suradnika

Rad stručnog suradnika knjižničara ostvaren je sa pola satnice kroz 3 dana tjedno i to kroz neposredni rad s učenicima, organizirano i sustavno upoznavanje učenika s knjigom i knjižnicom, suradnju s učiteljima, stručnim suradnicima i ravnateljem, stručno knjižnični rad i informacijsko-referalnu djelatnost, kulturnu i javnu djelatnost, te stručno usavršavanje i ostale poslove prema potrebi.

Rad stručnog suradnika socijalnog pedagoga organiziran je kroz puno radno vrijeme, a obuhvaća neposredan rad s učenicima kao prioritetan, suradnju s učiteljima, roditeljima i ravnateljem.

Posao stručnog suradnika soc. pedagoga također obuhvaća i stručno usavršavanje, suradnju sa stručnim društvenim ustanovama koje skrbe o zdravlju i zaštiti, te vođenje dokumentacije glede istih poslova.

Stručni suradnik soc. pedagog je tijekom godine u 6.. razredu održao predavanje s temom „Ovisnosti“, te učenike osmih razreda upoznao s kriterijima i mogućnostima upisa u srednje škole.

5. Rad Školskog odbora i Vijeća roditelja i Vijeća učenika

U radu Školskog odbora aktivno su sudjelovali njegovi članovi, sjednice su održavane po potrebi, a odluke donošene sukladno ovlastima propisanim Statutom. Tijekom školske godine 2022./2023. održano je 192 sjednica ŠO.

Održavane su i sjednice Vijeća roditelja kao i 2 sjednice Vijeća učenika. Vijeće roditelja je upoznato sa planom i programom rada škole, pravilnikom o ocjenjivanju i provedbi izleta i ekskurzija, školskim kurikulumom, dodjelom udžbenika, te ostalim informacijama vezanim uz rad škole. Učenici su upoznati sa školskim kurikulumom, kućnim redom škole, kao i Pravilnikom o ocjenjivanju.

6. Rad tajništva i administrativno-tehničke službe

Zaduženja tajništva i administrativno-tehničke službe realizirana su prema Godišnjem planu i programu u punom radnom vremenu za sve osim za novozaposlenu kuharicu za koju je MZO dalo suglasnost za rad na pola radnog vremena odnosno 20 sati tjedno.

Navedene službe obavljale su poslove u skladu s normativima utvrđenim granskim Kolektivnim ugovorom u osnovnom školstvu i potrebama, sukladno sklopljenim ugovorima o radu.

7. Rad ravnatelja škole

Posao ravnatelja realiziran je u skladu sa godišnjim planom i programom, a obuhvatio je planiranje i programiranje rada škole, organizaciju rada škole, pedagoško-instruktivni rad, pedagoški nadzor i kontrolu, suradnju s učenicima i roditeljima, sa stručnim organima, s društvenom zajednicom, organima upravljanja, administrativno-financijsko i materijalno poslovanje te sve druge poslove propisane Zakonom o OOOSŠ i Statutom Škole, kao i mnoge druge poslove koji nisu izrijekom propisani, a za njih se temeljem Rješenja o tjednom zaduženju učitelja i Ugovora o radu kojima je reguliran djelokrug posla ostalih zaposlenika, ne može zadužiti niti jednog drugog zaposlenika škole.

**X. REALIZACIJA NASTAVNOG PLANA I PROGRAMA - ANALIZA ODGOJNO-**

 **OBRAZOVNIH POSTIGNUĆA**

1. Pristup planiranju i programiranju svih oblika nastavnog plana i programa

Godišnji plan i program rada škole realiziran je u potpunosti. Planovi redovne i izborne nastave upisani su u e-dnevnik rada kao i slobodne aktivnosti te dopunska i dodatna nastava.

Tijekom školske godine u školi su se sastajala stručna vijeća razredne nastave, jezično umjetničkog područja, društvene grupe predmeta i prirodoslovnih predmeta na kojima su kolege/ice korigirali, dopunjavali i korelirali nastavne jedinice kako bi se gradivo učinilo zanimljivijim i lakšim za svladavanje na učenicima što pristupačniji način.

Realizacija nastavnog plana i programa

Učitelji su zajednički izrađivali godišnje planove i programe, usklađivali kriterije ocjenjivanja i izrađivali ispite znanja.

Razrednici su planirali satove razrednika i rad razrednog odjela.

Posebna briga vodila se o djeci koja se školuju po prilagođenom programu te su učitelji izrađivali za svakog takvog učenika individualni plan i program nastave primjeren psihomotornim mogućnostima djeteta, kao i o socijalno ugroženoj djeci na način da se vodi računa da su adekvatno zdravstveno higijenski zbrinuta i da dobiju i obrok više kad god je to moguće.

Za učenike IV.-ih razreda vrlo uspješno su organizirane radionice “Trening socijalnih vještina”

Na svim sjednicama razrednih vijeća raspravljalo se o postignutim rezultatima učenika, razlozima loših ocjena i mogućnostima popravka istih. Značajnih disciplinskih problema nije bilo, a tekući problemi rješavani su odmah po saznanju o nastanku.

1. Rad i postignuća u redovnoj i izbornoj nastavi

Pedagoška dokumentacija i evidencija uredno je vođena. Tijekom školske godine 2022./2023.. realizirano je 178 nastavnih dana. Redovna i izborna nastava u cijelosti su ostvarene prema planu i programu.

Obuhvaćenost učenika izbornom nastavom

Izborna nastava realizirana je iz vjeronauka koju su pohađali gotovo svi učenici, osim šestero učenika islamske vjeroispovijesti i to s po dva nastavna sata tjedno, zatim iz informatike koju je pohađalo 87 % učenika, te iz njemačkog i engleskog jezika.

U izbornu nastavu iz stranih jezika većinski su se uključili učenici koji u školi postižu bolji uspjeh pa ovu izbornu nastavu niti oni niti roditelji nisu smatrali dodatnim opterećenjem satnice, no bio je uključen i manji broj učenika slabijeg uspjeha koji su također uspješno u skladu s mogućnostima pratili nastavu i postigli zadovoljavajući uspjeh.

1. uspjeh učenika

Jedan učenik prvog razreda, iako se školovao po prilagođenom programu, upućen je na ponavljanje razreda obzirom da je izostao 85% ukupne nastave. Iduće školske godine nastavu će pohađati u posebnoj ustanovi jer mu je u lipnju 2022./2023. stručno povjerenstvo za utvrđivanje psihofizičkih sposobnosti djeteta izdalo novo rješenje o primjerenom obliku školovanja.

Jedna učenica 6. razreda također je upućena na ponavljanje razreda jer je izostala 91 % ukupne nastave. Ona bi trebala pohađati našu školu u idućoj školskoj godini no za očekivati je da neće dolaziti na nastavu jer u svojoj obitelji nema adekvatnu podršku.

U oba slučaja riječ je o pripadnicima romske nacionalne manjine iste obitelji, a o svemu su uredno tijekom školske godine bile sukladno zakonskim odredbama izvješćivane sve nadležne institucije.

Petero učenika viših razreda bilo je upućeno na dopunski rad iz matematike, stranog jezika i geografije i svi su tijekom dopunskog rada uspješno u srpnju završili razred.

Jedan učenik 5. razreda nije tijekom dopunskog rada pokazao niti najmanju volju za suradnjom i svladavanjem gradiva uz pomoć učiteljice te je upućen na popravni ispit iz matematike koji je 24.8.2023.položio.

 U razrednoj nastavi dvoje učenika četvrtog razreda upućeno je na dopunsku nastavu iz matematike i prirode i društva te su je uspješno savladali.

S roditeljima svih učenika koji su upućeni na dopunski rad odnosno popravni ispit stručno pedagoška služba škole razgovarala je o načinima na koje mogu svojoj djeci pružiti adekvatniju moralnu i emocionalnu podršku te im omogućiti bolje svladavanje nastavnog gradiva.

1. izostanci

Ukupan broj izostanaka učenika s nastave je 16707 sati, 14214 sati opravdano i 2466 sati neopravdanih izostanaka. Od neopravdanih izostanaka najveći broj je na žalost ostvaren u razrednim odjelima gdje ima najviše pripadnika romske nacionalne manjine, a o svemu je pravovremeno obaviješten nadležni Centar za socijalnu skrb te Ured državne uprave.

1. izrečene pedagoške mjere

 Razredna nastava – pohvala RV – 42 učenika

 Predmetna nastava- pohvala RV – 16 učenika + 5 nagrada Učiteljskog vijeća učenicima osmog razreda koji su svih osam godina školovanja imali odličan uspjeh i bili uzornog vladanja

Učenicima s velikim brojem izostanaka izrečene su opomene razrednika, kao i 2 Ukora razrednog vijeća, iako je izricanje istih u stvarnosti besmisleno, jer na populaciju kojoj se izriču nemaju niti odgojni niti bilo koji drugi učinak, budući da tome niti institucije ne mogu ili ne žele stati na kraj pa im je svrha više pokazati ostalim učenicima da se za neprihvatljivo ponašanje snose sankcije, barem na razini škole.

1. učenici ponavljači

Po završetku školske godine 2022./2023. škola ima jedno dijete koje će ponavljati 7. troje iz 5. razred. Roditelji djeteta su redovito zvani u školu od strane razrednika i stručno pedagoške službe škole, kako bi ih se potaklo na pravovaljanu i pravovremenu reakciju, no navedeno na žalost nije polučilo željeni rezultat.

1. Rad i postignuća u dodatnom radu

Dodatni rad je realiziran u školskoj godini 2022./2023. te su učenici obogatili svoje znanje i sudjelovali na školskim natjecanjima iz prethodno već spomenutih predmeta te se plasirali na županijsku razinu natjecanja iz engleskog jezika, hrvatskog jezika i tehničke kulture.

1. Rad s učenicima koji rade po prilagođenom programu i rad na dopunskoj nastavi

Tijekom školske godine 2022./2023. 18 učenika školovalo se sukladno Rješenju Ureda

 državne uprave, po prilagođenom članku 6. Pravilnika o osnovnoškolskom odgoju i

obrazovanju učenika s teškoćama u razvoju, a 8 učenika pohađalo je redoviti program

 uz individualni pristup.

Za učenike nižih razreda realizirana je dopunska nastava iz predmeta hrvatski jezik i matematika u okviru 35 nastavnih sati godišnje. Dopunsku nastavu pohađali su učenici koji teže savladavaju program, a realiziraju je razrednici.

Dopunska nastava učenika viših razreda realizirana je iz hrvatskog jezika, matematike, engleskog i njemačkog jezika, biologije, povijesti, fizike i kemije, a realizirali su je učitelji predmetne nastave s učenicima za koje se ispostavilo da nisu adekvatno svladali određeni dio nastavnog gradiva te im je potrebna dodatna pomoć i podrška-

Realizacija plana izvan učioničke nastave

Plan izvan učioničke nastave realiziran je sukladno Kurikulu za navedenu nastavnu godinu i nije bilo odstupanja u smislu smanjenja aktivnosti.

1. Rad i postignuća u izvannastavnim i izvanškolskim aktivnostima

Izvannastavne aktivnosti bile su organizirane posebno za učenike nižih, a posebno za učenike viših razreda na način da su se učenici uključivali u njih prema vlastitom izboru i afinitetima.

Izvanškolske aktivnosti organizatori istih ponude učenicima, te se oni za njih odlučuju uz suglasnost svojih roditelja, jer se neke plaćaju, ili je potrebno prevesti djecu do Ivanić Grada. Uglavnom su izvanškolske aktivnosti organizirane od strane Pučkog otvorenog učilišta Ivanić Grad –tečajevi stranih jezika, ili sportskih udruga grada Ivanić Grada, te Glazbena škola. Djeci su na lokalnoj razini ponuđene aktivnosti kulturno-umjetničkih društava i vatrogasne aktivnosti. Broj polaznika izvanškolskih aktivnosti evidentiran je u imenicima.

**XI. PRIJEDLOG MJERA ZA STVARANJE ADEKVATNIH UVJETA RADA I MJERA ZA UNAPREĐIVANJE ODGOJNO-OBRAZOVNOG RADA**

Naša škola radi u dvije smjene za što raspolažemo dovoljnim prostorom. Kao i do sada sve dodatne, izborne ili izvannastavne aktivnosti moraju biti usklađene s rasporedom nastave, jer su učenici vezani uz organizirani prijevoz.

Još uvijek se pojavljuje problem izborne nastave koja ne može za sve učenike biti organizirana u okviru redovnog rasporeda sati pa su učenici obavezni dolaziti ranije ili u suprotnom turnusu, što uzrokuje problem učenicima putnicima i u tom su slučaju njihovi roditelji upućeni da se organiziraju oko prijevoza učenika za te potrebe ( u pravilu tek pojedini razredni odjeli su u situaciji da se raspored ne može uskladiti pa su roditelji primorani organizirati se tek svaki drugi tjedan9

U Posavskim Bregima, 06.10. 2023.

 Ravnateljica: Predsjednik Školskog odbora:

 Renata Koić, prof. Željko Baksa, prof.